Pandrup-bokserne Torben Keller og Kasper Hansen er planmæssigt videre til semifinalerne ved de jyske mesterskaber i boksning efter sejre lørdag aften.

De indledende runder lørdag aften ved mesterskaberne i Århus blev endestationen for flere andre nordjyske boksere. IK Spartas Kasper Falck tabte i 64 kilo klassen til Daniel Nielsen fra Ansager BK med dommerstemmerne 19-13. Også i 75 kilo klassen var der aalborgensisk nederlag. Jesper Christensen fra AK Jyden tabte knebent med 19-16 til Kim Jørgensen fra Struer. I den tungeste vægtklasse for boksere over 91 kilo fik Martin Grøn fra Lindholm bank af Benni Jacobsen fra Hinnerup, som vandt med hele 34-4. Semfinaler og finaler bokses søndag. Se en reportage fra mesterskaberne i TV2/NORD søndag aften.